"Nu vor mai exista șefi care ies la pensie cu bonus de 100.000 de euro". Premierul anunță desființarea primelor de la Romsilva
Premierul Marcel Ciolacu a anunțat joi, 13 martie, la începutul ședinței de guvern, că angajații din domeniul silvic nu vor mai beneficia de prime echivalente cu minimum 5 salarii pe ultima lună de activitate. Declarația vine ca parte a măsurilor luate pentru a stopa practici considerate abuzive în sistemul silvic.